Tirsdag aften holdt de praktiserende læger det sidste af fem regionsmøder. Det fandt sted i Nordjylland, og resultatet var som i de øvrige regioner - et flertal for at aflevere ydernummeret. 96 procent af de praktiserende læger er klar til at aflevere deres ydernummer. 1,4 procent sagde nej til at opsige aftalen, mens 2,5 er i tvivl. Der var 277 læger til stede ud af de 340 praktiserende læger i Region Nordjylland. Dermed ser det ud til, at danskerne skal betale for at gå til lægen fra 1. september, hvis der ikke bliver ændret i regeringens lovforslag, som sundhedsminister Astrid Krag (SF) fremlægger for Folketinget den 28. maj.

Opsummering:
94,3 procent af landets praktiserende læger er klar til at aflevere deres ydernummer og opsige aftalen med det offentlige.